EkBass/fiwiki-20250220-pages-articles huggingface dataset:
Richard Jensen (jalkapalloilija)

Richard Olav Jensen (s. 17. maaliskuuta 1996 Porvoo) on suomalainen jalkapalloilija, pelipaikaltaan keskuspuolustaja. Hän edustaa Tanskan Superliigassa pelavaa Vejleä, lainasopimuksella Skotlannin Valioliigan Aberdeenista. == Seurajoukkueura == Juniorina Jensen ehti Suomessa edustaa FC Futuraa, FC Honkaa ja HJK:a ennen siirtoaan Alankomaihin FC Twenten akatemiaan. Twentessä Jensen ehti pelata 10 ottelua Eredivisiessä ennen siirtymistään heinäkuussa 2018 Roda JC:hen, joka pelaa Alankomaiden toiseksi korkeimmalla sarjatasolla Eerste divisiessä. Heinäkuussa 2022 Jensen teki yksivuotisen sopimuksen Górnik Zabrzen kanssa. Kaudella 2022–2023 Jensen pelasi 29 ottelua Ekstraklasassa, onnistuen kerran maalinteossa. Hän ehti pelata kauden 2023–2024 alussa viisi ottelua Górnik Zabrzessa, mutta siirtyi elokuussa Skotlannin Valioliigan Aberdeeniin kolmen vuoden sopimuksella. Elokuussa 2024 Jensen siirtyi lainalle Tanskan Superliigan Vejleen. == Maajoukkueura == Jensen on ollut vakiokasvo nuorten maajoukkueissa. A-maajoukkueeseen Jensen sai ensimmäisen kutsun alkuvuodesta 2022, mutta joutui jättämään leirin kesken loukkaantumisen vuoksi. Kesäkuussa 2022 Jensen sai debyyttinsä, kun hän oli avauskokoonpanossa Kansojen liigan kotivoitossa Montenegrosta. == Muuta == Richardin veli, FC Augsburgissa pelaava Fredrik Jensen, on myös maajoukkuetason jalkapalloilija. == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Antti Törmänen (gon pelaaja)

Antti Törmänen (s. 28. kesäkuuta 1989 Oulu) on suomalainen gon pelaaja ja go- ammattilainen. Japanin go-liitto myönsi joulukuussa 2015 Törmäselle ammattilaisstatuksen ensimmäisenä länsimaalaisena 18 vuoteen. ==Lähteet== Luokka:Gon pelaajat Luokka:Vuonna 1989 syntyneet Luokka:Suomalaiset urheilijat Luokka:Elävät henkilöt
Ari-Pekka Lahti

Ari-Pekka Lahti (s. 1975) on suomalainen näytelmäkirjailija, dramaturgi ja teatteriohjaaja. Lahti on Ruska Ensemblen toinen taiteellinen johtaja. Lahti sai näyttämötaiteen valtionpalkinnon vuonna 2011. ==Lähteet== Luokka:Suomalaiset dramaturgit Luokka:Suomalaiset teatteriohjaajat Luokka:Suomalaiset näytelmäkirjailijat Luokka:Vuonna 1975 syntyneet Luokka:Elävät henkilöt
Luettelo Portugalin laivaston korveteista

Luettelo Portugalin laivaston korveteista sisältää Portugalin laivaston korvetit. Korvetit Runkonumero Nimi Kuva Luokka Palvelukseen Poistettu F475 João Coutinho João CoutinhoGardiner 1995 s. 319 1970 F476 Jacinto Cândido João Coutinho 1970 F477 General Pereira D’Eça João Coutinho 1970 F484 Augusto de Castilho João Coutinho 1970 1998 F485 Honório Barreto João Coutinho 1971 1999 F486 Baptista de Andrade 100px Baptista de Andrade 1974 1991 F487 João Roby Baptista de Andrade 1975 F488 Afonso Cerqueira Baptista de Andrade 1975 1994 F489 Oliveira e Carmo Baptista de Andrade 1976 == Lähteet == * === Viitteet === * laivaston korvetit
Seurojentalon tango

Seurojentalon tango on suomalainen televisioelokuva vuodelta 2003. Sen on käsikirjoittanut Riitta Nyqvist ja ohjannut Pekka Ruohoranta. Rooleissa nähdään muun muassa Rea Mauranen, Leena Uotila, Tarja Keinänen, Sinikka Sokka, Marja Packalen, Tarja-Tuulikki Tarsala, Kristiina Elstelä ja Marja-Leena Kouki. == Lähteet == Luokka:Suomalaiset televisio-ohjelmat
Bobi Sourander

Bobi Sourander (15. joulukuuta 1928 Kemi – 16. lokakuuta 2008 Tukholma ) oli suomenruotsalainen kirjailija ja toimittaja. Hän oli Dagens Nyheter -lehden kirjeenvaihtaja latinalaisessa Amerikassa vuosina 1969–1974. Sourander raportoi Santiagosta vuoden 1973 Chilen vallankaappausta. Kuukauden päästä vallankaappauksesta hän oli vangittuna ja sijoitettuna Santiagon kansallisstadioniin, jossa oli lähes kaksi tuhatta poliittista vankia. Sourander vapautettiin kahden viikon jälkeen, mutta karkotettiin Chilestä. Sourander debytoi rikoskirjailijana vuonna 1984, jolloin ilmestyi hänen poliittinen trillerinsä Ett kilo diamanter. Tätä seurasi viisi viisi teosta, joista viimeinen, Förlorarna (1995), käsitteli Olof Palmen murhaa. Useat hänen teoksistaan keskittyvät kolmannen maailman ongelmiin. Hänen vaimonsa oli Ewa ja hänellä oli kaksi lasta aikaisemmista avioliitoistaan. == Teokset == * Ett kilo diamanter (1984) * En hjältes liv (1985) * Bara action räknas (1988) * Farväl Fidel (1990) * Vinnarna (1993) * Förlorarna (1995) == Palkinnot ja tunnustukset == * Ruotsin Dekkariakatemian kirjallisuuspalkinto (paras esikoisteos): 1984 * Guldpennan 1986 == Lähteet == Luokka:Vuonna 1928 syntyneet Luokka:Vuonna 2008 kuolleet Luokka:Suomalaiset toimittajat Luokka:Suomalaiset kirjailijat Luokka:Ruotsalaiset kirjailijat
Streptotsosiini

Streptotsosiini eli streptotsotosiini (C8H15N3O7) on nitrosoureajohdannaisiin kuuluva orgaaninen yhdiste. Yhdistettä käytetään lääketieteessä eräiden haimasyöpätyyppien hoitamiseen. ==Ominaisuudet ja käyttö== Streptotsosiini on huoneenlämpötilassa väritöntä kiteistä ainetta. Yhdiste liukenee esimerkiksi veteen, etanoliin ja asetoniin. Yhdiste on optisesti aktiivinen ja sen kiertokyky vesiliuoksessa on +39. Streptotsosiinilla esiintyy mutarotaatiota. Streptotsosiini eristettiin ensimmäisen kerran Streptomyces achromogenes- bakteerikannasta vuonna 1965. Yhdisteellä havaittiin olevan antibakteerisia ominaisuuksia. Jatkotutkimuksissa yhdisteen havaittiin myös tappavan syöpäsoluja. Streptotsosiini alkyloi syöpäsolujen DNA:ta ja solut eivät pysty enää jakautumaan. Streptotsosiini kulkeutuu haiman Langerhansin saarekkeisiin ja sitä käytetään saarekesolukarsinooman hoidossa. Usein lisäksi käytetään fluorourasiilia. Streptotsosiinin aiheuttamia haittavaikutuksia ovat huonovointisuus sekä myrkyllisyys maksalle ja munuaisille. Streptotsosiini aiheuttaa diabetestä useille nisäkkäille esimerkiksi hiirille, koirille ja apinoille. Sitä käytetäänkin diabetestutkimuksissa aiheuttamaan koe-eläimille diabetestä. Ihmisillä vastaavaa vaikutusta ei ole varmasti todistettu, mutta aine voi vaikuttaa sokeriaineenvaihduntaan. Streptotsosiinia valmistetaan bioteknisesti kasvattamalla Streptomyces achromogenes-bakteeria tai nitrosoimalla glukosamiinin ja metyyli-isosyanaatin reaktiotuotetta.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 27.8.2018 ==Lähteet== Luokka:Lääkkeet
Fugas-luokka

Fugas-luokka oli Neuvostoliiton laivaston 1930- ja 1940-luvuilla valmistettujen miinanraivaajien muodostama alusluokka, joka voidaan jakaa neljään alaluokkaan eli projekteihin 3, 53, 53U ja 58. Luokkaan kuului yhteensä 44 alusta. == Alukset == Vuonna 1930 hankittuun projekti 3:een kuului kahdeksan alusta, joissa oli 52 hengen miehistö.Yakubov & Worth 2016 s. 107 Vuonna 1933 hankittuun paranneltuun projekti 53:een kuului 10 alusta. Laajarunkoiseen projekti 53U:hun kuului 17 vuonna 1937 hankittua alusta. Projektin ilmatorjuntaa oli vahvistettu, jolloin miehistötarve nousi 66 henkeen. Viimeinen projekti 58 hankittiin myös vuonna 1937 ja siihen kuului seitsemän alusta. Niissä oli voimakkaammat moottorit ja paranneltu taistelukestävyys. == Lähteet == * === Viitteet === Luokka:Neuvostoliiton laivaston sotalaivat
Tauno Lindgren

Tauno Wilhelm Lindgren (4. joulukuuta 1911 Kemi - 25\. kesäkuuta 1991 Espoo) oli suomalainen pyöräilijä. Hän osallistui 1936 kesäolympialaisten maantieajoon. Hän voitti ensimmäiset Siuntion ajot vuonna 1935 sekä seuraavana vuonna 1936. == Lähteet == Luokka:Suomalaiset pyöräilijät Luokka:Vuonna 1911 syntyneet Luokka:Vuonna 1991 kuolleet
Heinz Kessler

Heinz Kessler (26. tammikuuta 1920 – 2. toukokuuta 2017)Heinz Kessler Obituary oli itäsaksalainen kenraali ja Itä-Saksan puolustusministeri vuosina 1985–1989. Hän sai vuonna 1993 seitsemän ja puolen vuoden vankeustuomion annettuaan määräyksen, jonka vuoksi Saksojen rajalla ammuttiin 200 ihmistä.Mitä Missä Milloin 1995 s. 9. Otava 1994 ISBN 951-1-13254-7 ==Lähteet== Luokka:Itäsaksalaiset poliitikot‎ Luokka:Puolustusministerit Luokka:Vuonna 1920 syntyneet Luokka:Vuonna 2017 kuolleet
Luciano Liggio

Luciano Liggio (6. tammikuuta 1925Obituary Luciano Liggio. Independent 17.11.1993 – 15. marraskuuta 1993) oli italialainen mafiapäällikkö. Hän oli avaintodistajana, kun italialaisten poliitikkojen ja mafian suhteita tutkittiin.Mitä Missä Milloin 1995 s. 30–31. Otava 1994 ISBN 951-1-13254-7 == Lähteet == Luokka:Italialaiset mafiosot Luokka:Vuonna 1925 syntyneet Luokka:Vuonna 1993 kuolleet
Kotirauha (täsmennyssivu)

Kotirauha on: * kotirauha, lainopillinen käsite * Kotirauha, Noora Männistön elokuva (1983) * Kotirauha, Marko Leinon romaani (2010) * Kotirauha, Aleksi Mäkelän ohjaama elokuva (2011)
Olli-Pekka Vainio

Olli-Pekka Vainio (s. 1976) on suomalainen teologi ja Helsingin yliopiston dogmatiikan professori. Hän on aiemmin työskennellyt dogmatiikan yliopistonlehtorina ja ekumeniikan dosenttina yliopiston teologisessa tiedekunnassa. Teologian tohtoriksi hän väitteli vuonna 2004 luterilaisen vanhurskauttamisopin kehityksestä. Hän on muun muassa uskonnonfilosofian sekä Martin Lutherin ja Søren Kierkegaardin ajattelun asiantuntija. Vainio on ollut vierailevana tutkijana Princetonin yliopistossa (2008, 2016–2017) ja Oxfordin yliopistossa (2011–2012). Princetonissa hän oli mukana Nasan rahoittamassa astrobiologian alaan kuuluvassa tutkimusprojektissa. Helsingin yliopiston dogmatiikan professori hänestä tuli vuonna 2023 Miikka Ruokasen eläköidyttyä. == Teokset == * * * * * * * * * * * * * == Lähteet == Luokka:Helsingin yliopiston professorit Luokka:Suomalaiset teologit Luokka:Vuonna 1976 syntyneet Luokka:Elävät henkilöt
Valtakunnallinen levänseuranta

Valtakunnallinen levänseuranta on Suomen ympäristökeskuksen, elinkeino-, liikenne- ja ympäristökeskusten ja kuntien, kaupunkien ja kuntien, ylläpitämä havainto-ohjelma ensisijaisesti sinilevälajien levinneisyyden kartoittamiseksi Suomessa. Ohjelmaan liittyy avoin kansailaishavainnointikin Suomen ympäristökeskuksen järvi- ja merihavaintojen esittämiseksi Järviwikissä, joka on laajennus myös Meriwikiksi. http://www.jarviwiki.fi/wiki/Etusivu == Lähteet == *
Stella Hagelstam

Stella Hagelstam (s. 28. helmikuuta 1984 Sipoo, Suomi) on suomalainen kouluratsastaja. Hän edusti Suomea ratsastuksen MM-kisoissa 2014 ja 2022 ja kouluratsastuksen EM-kisoissa 2013 ja 2021. Hagelstam on myös moninkertainen SM-mitalisti. == Lähteet == Luokka:Suomalaiset kouluratsastajat Luokka:Vuonna 1984 syntyneet Luokka:Elävät henkilöt
Joachim Mickwitz

Joachim Mickwitz (s. 1962) on suomalainen historioitsija ja lehtori Åbo Akademissa. Hän julkaisi vuonna 1995 väitöskirjansa Folkbildning, företag, propaganda: den finska icke-fiktiva filmen på det fält där nationellt symbolgods skapades under mellankrigstiden. Sittemmin hän on julkaissut kirjat Itärajan vartijat 4 yhdessä Jyrki Paaskosken kanssa vuonna 2004 ja Finskt krig – svenskt arv -teoksen Tom Gullbergin ja Nils Erik Forsgårdin kanssa vuonna 2008. Julia Dahlbergin kanssa Mickwitz on tehnyt Donnerin suvusta kertovan historiateoksen Havet, handeln och nationen (2014) Mickwitz on myös julkaissut useita artikkeleita Itämeren alueen verkostoista 1700-luvulla. Mickwitz sai Svenska litteratursällskapet -palkinnon vuonna 1996. == Lähteet == Luokka:Suomalaiset historioitsijat Luokka:Vuonna 1962 syntyneet Luokka:Elävät henkilöt
Michaíl Stasinópoulos

Michaíl Stasinópoulos (, 27. heinäkuuta 1903 Kalamáta, Kreikka – 31. lokakuuta 2002 Ateena, Kreikka) oli kreikkalainen poliitikko, joka toimi Kreikan presidenttinä 18. joulukuuta 1974 – 19. heinäkuuta 1975. == Elämä ja ura == Stasinópoulos syntyi Kalamátassa Peloponnesoksella vuonna 1903. Hän opiskeli oikeustiedettä Ateenan yliopistossa, ja väitteli tohtoriksi vuonna 1934. Stasinópoulos toimi Ateenan yliopiston hallinto-oikeuden apulaisprofessorina vuodesta 1937 ja Panteion-yliopiston professorina vuodesta 1943. Hän toimi myös viimeksi mainitun yliopiston rehtorina vuosina 1951–1958. Vuosina 1951–1953 Stasinópoulos toimi Kreikan yleisradioyhtiö Ellinikí Radiofonía Tileórasin (ERT) puheenjohtajana. Politiikassa Stasinópoulos toimi Uusi demokratia -puolueessa. Hän toimi ministerinä Dimítrios Kiousópouloksen hallituksessa vuonna 1952 sekä Konstantínos Georgakópouloksen hallituksessa vuonna 1958. Stasinópoulos valittiin Kreikan parlamenttiin vuoden 1974 parlamenttivaaleissa. Kun Kreikasta tuli tasavalta sotilasjuntan kauden ja vuoden 1974 kansanäänestyksen jälkeen, parlamentti valitsi Stasinópouloksen väliaikaiseksi presidentiksi ajalle 18. joulukuuta 1974 – 19. heinäkuuta 1975, kunnes uusi valtiomuoto saatiin valmiiksi. Stasinópoulos julkaisi useita tieteellisiä artikkeleita sekä kirjallisia teoksia, mukaan lukien ranskankielisen runouden ja proosan käännöksiä. Hänet valittiin Ateenan akatemiaan vuonna 1968. Stasinópoulosta ehdotettiin Nobelin rauhanpalkinnon saajaksi vuosina 1969 ja 1970. == Lähteet == Luokka:Kreikan presidentit Luokka:Kreikkalaiset tuomarit Luokka:Vuonna 1903 syntyneet Luokka:Vuonna 2002 kuolleet
HMS Bruray

HMS Bruray (viirinumero T236) oli Britannian kuninkaallisen laivaston Isles- luokan aseistettu sukellusveneidentorjuntatroolari. == Valmistus == Alus tilattiin heinäkuussa 1941 Trawler Builder Cook Welton and Gammellilta Beverleystä, ja sen moottorin toimitti Holmes. Alus laskettiin vesille 16. toukokuuta 1942Toghill, Gerald s. 107 ja otettiin palvelukseen 1. kesäkuutaColledge, J. J. & Warlow, Ben s. 57. == Palvelus == Alus lainattiin 8. lokakuuta 1943 Portugalin laivastolle, joka nimesi sen NRP P1:ksi. Alus palautettiin 2. heinäkuuta 1945 kuninkaalliselle laivastolle, joka siirsi sen reserviin. Alus myytiin 11. helmikuuta 1946 Portugalille, joka liitti sen laivastoonsa lokakuussa nimellä NRP São Miguel (runkonumero M). Aluksen runkonumeroksi vaihdettiin 1951 M403. Alus romutettiin Lissabonissa 1957. ==Lähteet== * * ===Viitteet=== Luokka:Isles-luokan troolarit
HMS Eriskay

HMS Eriskay (viirinumero T217) oli Britannian kuninkaallisen laivaston Isles- luokan aseistettu sukellusveneidentorjuntatroolari. == Valmistus == Alus tilattiin 17. toukokuuta 1941 Fleming and Fergusonilta Paisleystä. Alus laskettiin vesille 28. elokuuta 1942.Toghill, Gerald s. 110 == Palvelus == Alus lainattiin 8. lokakuuta 1943 Portugalin laivastolle, joka nimesi sen NRP P8:ksi. Alus palautettiin 26. kesäkuuta 1945 kuninkaalliselle laivastolle, minkä jälkeen se osallistui Välimeren saattueiden suojaamiseen. Alus haaksirikkoutui 12. marraskuuta 1945 São Jorgen edustalla Azorien rannikolla. ==Lähteet== * * ===Viitteet=== Luokka:Isles-luokan troolarit
HMS Hayling (T271)

HMS Hayling (viirinumero T271) oli Britannian kuninkaallisen laivaston Isles- luokan aseistettu sukellusveneidentorjuntatroolari. == Valmistus == Alus tilattiin 1. tammikuuta 1942 Trawler Builder Cook Welton and Gammellilta Beverleystä, ja sen moottorin toimitti Holmes. Alus laskettiin vesille 17. elokuuta.Toghill, Gerald s. 114 == Palvelus == Alus lainattiin lokakuussa 1943 Portugalin laivastolle, joka nimesi sen NRP P3:ksi. Alus palautettiin heinäkuussa 1945 kuninkaalliselle laivastolle. Alus myytiin 11. kesäkuuta 1946 Portugalille, joka liitti sen lokakuussa laivastoonsa nimellä NRP Terceira runkonumerolla T. Aluksen runkonumeroksi vaihdettiin 1951 M402 ja edelleen vuonna 1956 M393. Alus poistettiin palveluksesta 1957. ==Lähteet== * ===Viitteet=== Luokka:Isles-luokan troolarit
HMS Whalsay

HMS Whalsay (viirinumero T293) oli Britannian kuninkaallisen laivaston Isles- luokan aseistettu sukellusveneidentorjuntatroolari. == Valmistus == Alus tilattiin Trawler Builder Cook Welton and Gammellilta Beverleystä, ja sen moottorin toimitti Holmes. Alus laskettiin vesille 4. huhtikuuta 1942.Toghill, Gerald s. 126 == Palvelus == Alus lainattiin lokakuussa 1943 Portugalin laivastolle, joka nimesi sen NRP P4:ksi. Alus palautettiin kesäkuussa 1945 kuninkaalliselle laivastolle. Alus myytiin kesäkuussa 1946 Portugalille, joka liitti sen laivastoonsa lokakuussa nimellä NRP Santa Maria runkonumerolla MR. Aluksen runkonumeroksi vaihdettiin 1951 M404 ja edelleen vuonna 1956 M392. Alus poistettiin alusluettelosta 1971. ==Lähteet== * * ===Viitteet=== Luokka:Isles-luokan troolarit
Asemanseudun koulu (Mellilä)

Asemanseudun koulu on peruskoulun 1–6 luokkien koulu Mellilässä Loimaalla. Koulu sijaitsee Mellilän asemaseudun taajamassa. Koulu on perustettu vuonna 1923 ja sen nykyiset rakennukset ovat vuosilta 1926 ja 1957. Koulun yhteydessä on liikuntahalli, joka on rakennettu vuonna 1983 ja päiväkoti, joka aloitti toimintansa vuonna 2012. ==Lähteet== Luokka:Loimaan peruskoulut Luokka:Mellilä
Jäälevät

Jäälevät ovat merivedestä tai makeasta vedestä muodostuneessa jäässä eläviä leviä. Valtamerten napa-alueilla jäälevillä on merkittävä rooli biomin primaarituotannossa. Levien kukkimisen ajoittumisen ajoittuminen on erityisen tärkeää ravintoketjun trofiatason ylläpitämisessä silloin kun luonnonvalo on vähäistä ja jäätä on runsaasti. Jäälevät elävät yleensä jään alapinnalla, mutta ne voivat elää myös jään sisään muodostuneissa suolaliuoksissa, sulamisvesissä sekä jään pinnalla. Makean veden jäälevät poikkeavat merkittävästi suolaisesta merivedestä muodostuneessa jäässä elävistä levistä. Makean veden jäälevät usein muuttavat jään väriä ja vaikuttavat jään heijastavuuteen. == Aiheesta muualla == * luokka:Levät
Pappisten lava

Pappisten lava on tanssilava Loimaalla. Lava sijaitsee Pappistenjärven rannalla Loimaan Pappisten kylässä ja sitä ylläpitää loimaalainen Niinijoenseudun kyläyhdistys. Lavan lattiapinta-ala on 250 m² ja rakennus on pohjaltaan 17-kulmion muotoinen. Pappisten lava on valittu vuoden huvijärjestäjäksi vuonna 2011 ja Suomen kauneimmaksi kesälavaksi vuonna 2016. ==Lähteet== ==Aiheesta muualla== * Pappisten lava Luokka:Tanssilavat Luokka:Loimaan rakennukset ja rakennelmat
Faxonius immunis

Faxonius immunis on Pohjois-Amerikasta kotoisin oleva rapulaji, joka esiintyy vieraslajina Saksassa, Reinin yläjuoksulla. Lajia ei ole toistaiseksi havaittu Suomessa. Faxonius immunis kasvaa 4–9 senttiä pitkäksi. Se on väriltään harmaanvihreä. Saksien kärjissä on oranssia. Koiraat vivahtavat yleensä hiukan violettiin, ja ovat hiukan naaraita suurempia. Tämä rapulaji pystyy kulkemaan myös kuivalla maalla etenkin sadesäällä, ja näin siirtymään lammikosta toiseen. == Lähteet == Luokka:Ravut
Panu Tuomikko

Panu Pellervo Tuomikko (s. 7. elokuuta 1977 Ristiina) on suomalainen näyttelijä. Tuomikko valmistui nuoriso-ohjaajaksi ennen siirtymistään teatteri- ja elokuva-alalle. Hän toimi vuonna 2013 julkaistun koululaisille suunnatun Kaikki kuvaa -elokuvakasvatussivuston juontajana. Tuomikko on opiskellut muun muassa Jamilahden ja Voionmaan kansanopistoissa, sekä suorittanut teatteritieteiden ja elokuvatutkimuksen opintoja Helsingin yliopistossa. Opiskeluaikanaan hän oli Ilves-Teatterin jäsen sekä näytteli Metropolia Ammattikorkeakoulun tuotannoissa. Vuodet 2007–2009 Tuomikko toimi näyttelijänä Petroskoin Kansallisessa teatterissa Venäjällä näytellen suomen, venäjän sekä karjalan kielellä. Hän teki siellä muun muassa Biarmia-musikaalin pääroolin. Viimeksi Tuomikko nähtiin teatterilavalla talvella 2016, jolloin hän esiintyi tuottamassaan ja itse kirjoittamassaan Selfie-monologissa Kansallisteatterin Lavaklubilla. Nykyään Tuomikko on mukana Businessteatteri- ryhmässä, joka palvelee liike-elämän toimijoita ja työyhteisöjä teatterin keinoin. Tuomikko on näytellyt elokuvissa sekä TV-sarjoissa. Hän on tehnyt noin 20 lyhytelokuvan pääosaa ja ensimmäinen kokoillan elokuvan pääosadebyytti tapahtui vuonna 2019 Arttu Haglundin elokuvassa Poissa. Näyttelemisen lisäksi Tuomikko on muun muassa kirjoittanut ja ohjannut kaksi lyhytelokuvaa, lukee äänikirjoja, pitää elokuvatyöpajoja lapsille sekä opettaa kamerakynän pedagogiikkaa. == Valikoitu filmografia == === Elokuvat === Vuosi Elokuva Rooli 2003 Der Au-pair Der Au-pair 2004 Eeva Alaston mies 2005 Kesken Mies 2005 Laitakaupungin valot Vanki 2006 Pimeää vasten Aki 2008 Ihmisiä tiellä Simo Korhonen 2010 Odotushuone Jaakko 2010 Prinsessa Hoitaja 2011 Nyt tai ei koskaan, Pentti! Pentti 2012 Kartanlukija Rami 2012 Closet Mies baarissa 2012 In Absurdum Mies 2012 Ihmistäi Tesla 2013 Isänmaallinen mies Lääkäri 2013 Till Death do us Part Parittaja 2013 Jäähyväiset Esoille Yrjö Luukas 2015 And White Was the Night Franzen 2017 95 Johanneksen kaveri 2019 Poissa Matti === Televisiosarjat === Vuosi Televisiosarja Rooli 2002 Paristo "Homo" 2004 Skene Mies jatkoilla 2007 Joku kaltaiseni Bodydouble Petteri Summanen 2008 Harvoin tarjolla Rakennusmies 2017 Presidentti SUPO:n päällikkö 2018 Keisari Aarnio Syyttäjä Kähönen 2018 Ratamo Volkov == Aiheesta muualla == * Panu Tuomikko Internet Movie Databasessa (IMDb.com) englanniksi * Panu Tuomikko Kaikki kuvaa -sivustolla * Panu Tuomikko Businessteatterissa Luokka:Elävät henkilöt Luokka:Vuonna 1977 syntyneet Luokka:Suomalaiset näyttelijät
Hevonlinna

Hevonlinna on harjumuodostuma ja ulkoilualue Tl Koskella Varsinais-Suomessa. ==Luonto== Hevonlinnan harju on osa Säkylän–Mellilän harjujaksoa mutta on pinnanmuotona pikemminkin reunamuodostuma. Siihen liittyy kaksi suppakuoppaa, joista toiseen muodostunut laskujoeton harjujärvi Hevonlinnanjärvi. Reunamuodostuman pohjoinen eli jäätikön puoleinen reuna on jyrkkä ja sen alla on noin sadan metrin pituinen lähdealue. Harjun rinteessä erottuu rantaterasseja ja rantakivikkoja. Harjulla on ollut merkitystä sekä opetus- että ulkoilukohteena, pohjavesialueena että soranottoalueena. Suominen 1989:5-14. ==Kulttuuriympäristö== Harjua on sen nimen perusteella arveltu myös rajavarustukseksi maakuntien rajalla ja harjua pitkin kulkee valtakunnallisesti merkittäväksi rakennetuksi kulttuuriympäristöksi määritelty historiallinen Huovintie, joka Koskella ja Mellilässä on edelleen käytössä pääosin sorapintaisena osaksi yleisenä ja osaksi yksityisenä tienä.Suominen 1989:8-9. Harjulla sijaitseva Hevonlinnanotsa on Varsinais-Suomen ja Satakunnan historiallisten maakuntien rajapaikka ja 2010-luvulla rajapaikkana Tl Kosken kunnan ja Loimaan kaupungin, aiemmin Mellilän kunnan välillä. ==Ulkoilualue== Tl Kosken kunnalla on harjulla ulkoilukeskus, johon liittyvällä ulkoilualuella on muun muassa ulkoiluratoja, näkötorni, laavu ja frisbeegolf-rata. ==Lähteet== * ===Viitteet=== ==Aiheesta muualla== *Retkipaikka Luokka:Suomen harjut Luokka:Suomen reunamuodostumat Luokka:Koski Tl
Hehet

Hehet tai Hauhet oli muinaisessa Egyptissä ikuisuuden ja äärettömyyden feminiininen henkilöitymä sekä Hehin puoliso. Heh ja Hehet luettiin Hermopoliissa palvottuihin alkujumalten kahdeksikkoon, ogdoadiin.Lurker 1987, s. 142 ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Muinaisen Egyptin jumalat Luokka:Egyptiläiset jumalattaret
Redon

Redon on kunta läntisessä Ranskassa Ille-et-Vilainen departementissa Bretagnen alueella. Redon sijaitsee Oust ja Vilaine -jokien yhtymäkohdassa. Lisäksi sitä halkoo Nantes-Brest kanava. Hyvien vesiyhteyksien ansiosta se onkin ollut huomattava satamakaupunki. Kukoistuskauttaan satama eli 1600-luvulla. Tuosta ajasta on yhä muistuttamassa kauppiaiden rakentamia asuntoja, kuten Manoir du Mail ja Hôtel de Richelieu.Tour de France 2018 Tiedosto:Port_redon.JPG|Redonin satama Tiedosto:Façade_sud_du_corps_principal_du_manoir_du_Mail_(Redon,_Ille- et-Vilaine,_France).jpg|Manoir du Mail Tiedosto:Redon_Hôtel_de_Richelieu.jpg|Hôtel de Richelieu ==Aiheesta muualla== ==Lähteet== Luokka:Ille-et-Vilainen kunnat
Taimi Mattsson

Taimi Ilona Mattsson (o.s. Lästinen, 25. kesäkuuta 1913 Helsinki – 5. toukokuuta 1993 Helsinki) oli suomalainen miekkailija. Helsingin Miekkailijoita edustanut Mattsson kilpaili naisten floretin yksilökilpailussa Helsingin kesäolympialaisissa 1952, missä hän karsiutui alkulohkovaiheessa. Hän kilpaili myös vuosien 1951 ja 1959 MM-kilpailuissa. Pohjoismaiden- mestaruuskilpailuihin hän osallistui vuosina 1959, 1962 ja 1963. SM- kilpailuista Mattsson voitti yksilökilpailusta kultaa vuonna 1952, hopeaa vuonna 1951 ja pronssia vuosina 1949, 1950 ja 1959 sekä joukkuekilpailusta hopeaa vuosina 1961 ja 1962 ja pronssia vuosina 1959, 1963 ja 1969. Hän toimi Suomen Miekkailuliiton ja Helsingin Miekkailijoiden hallituksissa.Olympics at Sports-Reference.comSiukonen 2001, 201 == Lähteet == * * Taimi Mattsson Bio, Stats, and Results Olympics at Sports-Reference.com === Viitteet === Luokka:Suomalaiset miekkailijat Luokka:Vuonna 1913 syntyneet Luokka:Vuonna 1993 kuolleet
McLaren Young Driver Programme

McLaren Young Driver Programme (tunnettu aiemmin nimillä McLaren Driver Development Programme, McLaren Mercedes Young Driver Support Programme ja McLaren Honda Young Driver Programme) on McLarenin nuorien kilpa-autoilijoiden kehitysohjelma, jolla pyritään löytämään ja kasvattamaan uusia lahjakkuuksia. Ensimmäinen ohjelman kautta Formula 1 -sarjaan noussut kuljettaja oli Lewis Hamilton, joka sai paikan McLarenilta kaudella 2007. == Kuljettajat == === Nykyiset === Kuljettaja Vuodet Nykyinen sarja Nyck de Vries 2010– Formula 2 Lando Norris 2017– Formula 1 === Entiset === Kuljettaja Vuodet Nykyinen sarja F1-tallit Wesley Graves 1998 Lewis Hamilton 1998–2006 Formula 1 McLaren (2007–2012) Mercedes (2013–) Cheng Congfu 2003–2006 Audi R8 LMS Cup Giedo van der Garde 2006–2010 FIA WEC Caterham (2013) Oliver Rowland 2007–2010 FIA WEC Alexander Albon 2010 DTM Toro Rosso (2019) Red Bull (2019-2020) Jack Harvey 2010 IndyCar Petri Suvanto 2010 Oliver Turvey 2010–2011 Formula E Kevin Magnussen 2010–2013 McLaren (2014–2015) Renault (2016) Haas (2017–2020) Ben Barnicoat 2010–2015 Blancpain GT Series Tom Blomqvist 2012 FIA WEC Stoffel Vandoorne 2013–2016 Formula 1 McLaren (2016–2018) Nobuharu Matsushita 2015–2017 Super Formula Luokka:McLaren Group
Isopirkko

Isopirkko (Anatis ocellata) on kovakuoriaisten (Coleoptera) lahkoon kuuluva pääasiassa havupuissa elävä leppäkerttulaji. Aikuinen isopirkko on kooltaan 8–9 mm ollen Suomen suurin leppäkerttu. Isopirkon punaisissa tai ruskeanpunaisissa peitinsiivissä on tummia täpliä, joiden ympärillä on usein kermanvärinen rengas. Täplien lukumäärä voi vaihdella eri yksilöillä. Toisinaan täplät ovat sulautuneet yhteen. Isopirkon mustan etuselän takaosassa on kaksi vaaleaa täplää. Toukka on musta ja sen selkäpuolella on piikkejä. Aikuisena isopirkko ja toukat syövät kirvoja sekä punkkeja. Aikuiset isopirkot talvehtivat maassa, lehtikarikkeessa ja kuolleen kasvillisuuden seassa. Isopirkkoa esiintyy Euroopassa ja Yhdysvalloissa.Centre for Agriculture and Biosciences International (CABI): Anatis ocellata (fifteen spotted forest lady beetle) Isopirkko erittää häirittäessä sukulaistensa tavoin pahanhajuista nestettä raajojensa nivelistä. == Lähteet == == Aiheesta muualla == *Laji.fi: Isopirkko (Anatis ocellata) *Ötökkätieto: Isopirkko (Anatis ocellata) *Bug Guide: Eyed Lady Beetle - nymph (Anatis ocellata) *Pherobase: Semiochemicals of Anatis ocellata, the Eyed ladybird Luokka:Leppäkertut
Paavo Miettinen

Paavo Kalervo Miettinen (20. toukokuuta 1919 Viipuri – 8. kesäkuuta 1985 Hyvinkää) oli suomalainen miekkailija. Miekka-Miehiä edustanut Miettinen kilpaili miesten kalvan joukkuekilpailussa Helsingin kesäolympialaisissa 1952, missä joukkue karsiutui toisella kierroksella. Miettinen edusti Suomea myös maaotteluissa. Hän työskenteli muun muassa majurina ja toimi Suomen ylioppilaskuntien liiton pääsihteerinä vuosina 1945–1951.Olympics at Sports- Reference.comSiukonen 2001, 203 == Lähteet == * * Paavo Miettinen Bio, Stats, and Results Olympics at Sports-Reference.com === Viitteet === Luokka:Suomalaiset miekkailijat Luokka:Vuonna 1919 syntyneet Luokka:Vuonna 1985 kuolleet
Jaakko Vuorinen

Jaakko Aatos Vuorinen (25. heinäkuuta 1923 Helsinki – 19. helmikuuta 1982 Tampere) oli suomalainen miekkailija. Miekka-Miehiä edustanut Vuorinen kilpaili miesten kalvan joukkuekilpailussa Helsingin kesäolympialaisissa 1952, missä joukkue karsiutui toisella kierroksella.Olympics at Sports- Reference.comSiukonen 2001, 363 == Lähteet == * * Jaakko Vuorinen Bio, Stats, and Results Olympics at Sports-Reference.com === Viitteet === Luokka:Suomalaiset miekkailijat Luokka:Vuonna 1923 syntyneet Luokka:Vuonna 1982 kuolleet
Raino Koskenkorva

Raino Armas Koskenkorva (6. joulukuuta 1926 Kotka – 24. joulukuuta 2013) oli suomalainen maantiepyöräilijä. Karhulan Katajaisia edustanut Koskenkorva kilpaili miesten maantieajossa Helsingin kesäolympialaisissa 1952, missä hän sijoittui 42:nneksi selviydyttyään ainoana suomalaisena maaliin. Joukkuekilpailussa Suomi jäi tuloksetta.OlympediaSiukonen 2001, 140 == Lähteet == * * === Viitteet === Luokka:Suomalaiset maantiepyöräilijät Luokka:Vuonna 1926 syntyneet Luokka:Vuonna 2013 kuolleet
Ruben Forsblom

Anders Ruben Forsblom (24. kesäkuuta 1931 Porvoon maalaiskunta – 18. kesäkuuta 2023 Raasepori)Kuolinilmoitus. Hufvudstadsbladet 2.7.2023, s. 34. oli suomalainen maantiepyöräilijä. Porvoon Akillesta ja Loviisan Toria edustanut Forsblom kilpaili miesten maantieajossa Helsingin kesäolympialaisissa 1952, missä hän keskeytti. Hän oli varamiehenä joukkuekilpailussa, jossa Suomi jäi tuloksetta. Forsblom kilpaili myös vuoden 1953 MM-kilpailuissa. SM- maantieajosta Forsblom voitti yksilökilpailussa kultaa vuosina 1953 ja 1954 ja hopeaa 1955 sekä joukkuekilpailun kultaa vuosina 1953, 1954 ja 1955.Siukonen 2001, 38Olympedia Porvoon ajot hän voitti vuonna 1954. Forsblomin veli Holger Forsblom (1917–1982) voitti kuurojen MM-pronssia vuonna 1948. Forsblom on haudattu Pyhän Olavin hautausmaalle Karjaalle. == Lähteet == * * === Viitteet === Luokka:Suomalaiset maantiepyöräilijät Luokka:Maantiepyöräilyn Suomen mestarit Luokka:Vuonna 1931 syntyneet Luokka:Vuonna 2023 kuolleet
Lehtori (täsmennyssivu)

Lehtori tarkoittaa seuraavia: * lehtori, Suomen evankelis-luterilaisen kirkon virka * lehtori, opetusvirka oppilaitoksissa * lehtori, suomalainen arvonimi
Oskari Sallinen

Oskari Sallinen (s. 22. kesäkuuta 2001) on suomalainen jalkapalloilija, joka edustaa FC Hakaa. Pelipaikaltaan hän on keskikenttäpelaaja. Veikkausliigassa Sallinen pelasi ensimmäisen kerran JJK:n riveissä 15. kesäkuuta 2017 ottelussa HJK:ta vastaan.Oskari Sallinen Palloliitto Toukokuussa 2017 JJK ilmoitti Sallisen siirtyvän seuraavaksi kaudeksi lainalle Groningeniin.Suomalaislupaus ulkomaille: Oskari Sallinen siirtyy Hollannin Groningeniin Yle Sopimukseen sisältyi optio jatkosta, jonka Groningen myös käytti ja tarjosi Salliselle uuden akatemiasopimuksen toukokuussa 2018.Lainapesti vakuutti – suomalaislupaukselle sopimus Hollannin pääsarjasta suomifutis.com == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Eetu Pellikka

Eetu Pellikka (s. 23. helmikuuta 2000) on suomalainen jalkapalloilija, pelipaikaltaan hyökkääjä.Eetu Pellikka transfermarkt.com Hän edustaa Veikkausliigassa pelaavaa Kuopion Palloseuraa, jonka kanssa teki syyskuussa 2017 3+1-vuotisen pelaajasopimuksen. Ensimmäisen ottelunsa Veikkausliigassa Pellikka pelasi 14. kesäkuuta 2017 ottelussa Vaasan Palloseuraa vastaan. Eetu Pellikka on kolmannen polven jalkapalloilija, sillä myös hänen isoisänsä Ensio ja isänsä Anssi ovat olleet pääsarjatason jalkapalloilijoita. Lisäksi hänen setänsä Jussi pelasi KuPS:in riveissä liigatasolla.Kolmannen polven Kuopion Palloseuralainen Eetu Pellikka pelaajasopimukseen Kuopion Palloseura == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Elias Mastokangas

Elias Mastokangas (s. 1. helmikuuta 2001) on suomalainen jalkapalloilija, pelipaikaltaan keskikenttäpelaaja. Hän edustaa Veikkausliigassa pelaavaa FC Hakaa. Ensimmäisen kerran hän esiintyi Veikkausliigassa FC Interin joukkueessa 19. elokuuta 2017 ottelussa PS Kemiä vastaan.Elias Mastokangas transfermarkt.com Mastokangas teki elokuussa 2018 kolmivuotisen jatkosopimuksen Interin kanssa mutta pelasi Interin ohella myös lainalla kasvattajaseuransa Kaarinan Poikien riveissä.Elias Mastokankaalle pitkä sopimus Interiin FC Inter Hän palasi lainasopimukseltaan takaisin Interiin syyskuussa 2018 ja pelasi loppukauden Interin kakkosjoukkueen mukana.Elias Mastokangas pelaa loppukauden Inter 2:n riveissä Kaudella 2019 Mastokangas pelasi Veikkausliigassa kymmenen ottelua ja teki maalin heinäkuussa voittoisassa kotiottelussa FC Honkaa vastaan. Kaudella 2020 hän pelasi 19 ottelua ja teki heinäkuussa joukkueensa liigakauden ensimmäisen maalin Rovaniemen Palloseuraa vastaan sekä elokuun lopulla maalin FC Lahtea vastaan. Kaudeksi 2021 Mastokangas siirtyi lainasopimuksella IFK Mariehamniin.​IFK Mariehamn vahvisti keskikenttäänsä – Elias Mastokangas lainalle kaudeksi 2021 Heinäkuussa 2022 hän siirtyi loppukauden kattavalla lainasopimuksella Hakan riveihin.Elias Mastokangas lainalle FC Hakaan Sen jälkeen hän pelasi vielä seuraavat kaksi kautta Hakassa Veikkausliigaa. Elias Mastokangas on pelannut Veikkausliigassa kauden 2024 loppuun mennessä seitsemän kautta kolmessa joukkueessa (Inter, IFK Mariehamn ja Haka) yhteensä 110 ottelua ja tehnyt 15 maalia. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Läntinen Pitkäkatu

Läntinen Pitkäkatu (ruots. Västerlånggatan) on Turun ruutukaava-alueella sijaitseva katu, joka alkaa Aninkaistenkadulta ja loppuu Käsityöläiskatuun. Sen poikkikatuja ovat edellisten lisäksi Brahenkatu, Kauppiaskatu, Ajurinkatu ja Humalistonkatu. Läntinen Pitkäkatu on noin kilometrin pituinen. == Historia == Läntinen Pitkäkatu on yksi Carl Ludvig Engelin vuonna 1828, Turun palon jälkeen laatiman asemakaavan mukaisisesti rakennetuista uusista kaduista. Alun perin sen oli määrä ulottua merenrantaan saakka, samoin kuin viereisen, kaavoitetun alueen rajana olleen Läntisen Linjakadun (nykyisen Ratapihankadun), mutta suuri osa siitä on myöhemmin rakentamattomaksi jääneenä poistettu asemakaavasta. Läntisen Pitkäkadun ja Linjakadun väliset olivat kapeampia kuin kaupungin muut korttelit, samoin kuin kaupungin toisella laidalla Itäisen Pitkäkadun ja Itäisen Linjakadun (nykyisen Kupittaankadun) väliset korttelit. Tällä tavoin kaupungin laidoille pyrittiin muodostamaan käsityöläisten asutustarpeille sopivia tontteja. Läntinen Pitkäkatu on saanut maineen sille sijoittuneista useista erotiikka-alan liikkeistä, ja sitä on kutsuttu "Turun punaisten lyhtyjen alueeksi". == Rakennuksia ja rakennelmia == * Läntinen Pitkäkatu 1a: Esson huoltoasema, nyk. Hesburger, Georg Jägerroos, 1939-1940Laaksonen & Nummelin 2013, s. 143. * Turun linja-autoasemaLaaksonen & Nummelin 2013, s. 142. * Läntinen Pitkäkatu 8a: Usvalinna, Adrian Thormander, 1908 ja 1911 * Läntinen Pitkäkatu 8b: Kauppiaskatu 21 b: As Oy Kauppiaskatu 21 b, Olli Kestilä, 1954-1955 * Läntinen Pitkäkatu 10a: Kauppiaskatu 20: Asunto- osakeyhtiö Kauppiaskatu 20, Robert Lyly, 1925-1926Laaksonen & Nummelin 2013, s. 148. * Parkkihalli Louhi * Läntinen Pitkäkatu 16: Asunto-osakeyhtiöt Läntelä ja Rautatieläistentalo, J.E. Arola, 1928Laaksonen & Nummelin 2013, s. 150. * Läntinen Pitkäkatu 18: Asunto-osakeyhtiö Läntinenkatu 18, Alexander Nyström 1907, 1908-1909 * Läntinen Pitkäkatu 20: Standardivuokratalo: Alvar Aalto, 1927-1929Laaksonen & Nummelin 2013, s. 149. * Läntinen Pitkäkatu 29: As Oy Ostola, uusklassistinen rakennus, J.E. Arola, 1928Laaksonen & Nummelin 2013, s. 177. * Asemanpuisto == Lähteet == * === Viitteet === Luokka: Turun kadut Luokka:VI kaupunginosa Luokka:VII kaupunginosa
Etoposidi

Etoposidi (C29H32O13) on heterosyklinen orgaaninen yhdiste. Yhdistettä käytetään lääketieteessä useiden syöpätyyppien hoitoon. Etoposidi on WHO:n julkaisemassa tärkeimpien lääkeaineiden luettelossa. ==Ominaisuudet ja käyttö== Etoposidi on huoneenlämpötilassa kiteistä ainetta. Yhdiste on optisesti aktiivista ja sen kiertokyky kloroformiliuoksessa on -110,5. Etoposidi estää topoisomeraasi II-entsyymiä yhdistämään DNA:n paloja toisiinsa solujen jakaantumisvaiheessa. Näin ollen syöpäsolut eivät kykene jakaantumaan. Etoposidin käyttökohteita ovat muun muassa kivessyövän, keuhkosyövän ja akuuttien leukemiatyyppien hoidossa. Usein sitä käytetään yhdessä sisplatiinin tai karboplatiinin kanssa. Etoposidia käytetään joko tabletteina tai se annetaan ruiskeena laskimoon.Terrence W. Doyle & Dolatrai M. Vyas: Chemotherapeutics, Anticancer, Kirk-Othmer Encyclopedia of Chemical Technology, John Wiley & Sons, New York, 2000. Viitattu 28.8.2018Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 28.8.2018 Etoposidin aiheuttamia haittavaikutuksia voivat olla huonovointisuus, kaljuuntuminen, leukopenia ja luuydinsuppressio. Aine voi myös aiheuttaa verenpaineen laskua ja olla myrkyllistä maksalle. Etoposidi on jalkalehtien (Podophyllum) suvun kasveista eristetyn podofyllotoksiinin puolisynteettinen johdannainen. Podofyllotoksiini reagoi vetybromidin ja tämän jälkeen bariumkarbonaatin kanssa muodostaen podofyllotoksiinin epimeerin. Tästä välituotteesta muodostetaan 2,3,4,6‐tetra‐O‐asetyyli‐β‐d‐glukoosin kanssa, jolloin siitä muodostuu glykosidi. Asetyyliryhmät poistetaan vedyttämällä ja viimeisessä vaiheessa tapahtuu reaktio asetaldehydin dimetyyliasetaalin kanssa. ==Lähteet== Luokka:Solunsalpaajat Luokka:WHO:n tärkeimmät lääkkeet
Andrés Avelino Cáceres

Andrés Avelino Cáceres (1833–1923) oli perulainen upseeri, joka toimi maansa valtionpäämiehenä kolmeen otteeseen toisella sotilasvallan kaudella. Avelino Cáceres liittyi armeijaan nuorena ja osallistui taisteluihin Chilen miehitystä, Espanjaa ja Ecuadoria vastaan. Tyynenmeren sodan puhjetessa hän oli Cuzcossa ja osallistui taisteluihin. Hän haavoittui puolustaessaan Perun pääkaupunkia Limaa, jonka chileläiset miehittivät. Tästä alkoi chileläisten miehitysaika, jolloin hallitus pakeni vuorille. Cáceres kävi Breñan kampanjaksi kutsuttua sissisotaa chileläisiä vastaan paikallisten talonpoikien tuella, ja sai mainetta lahjakkaana strategina. Parlamentti nimesi kuitenkin pohjoisen joukkojen johtajan Miguel Iglesiasin neuvottelemaan rauhasta Chilen kanssa. Hän taipui Anconin sopimukseen, mitä Cáceres vastusti äänekkäästi. Sodan jälkeen maata hallitsivat sotilaat, mutta kun Iglesias luopui vallasta, Cáceres voitti vaalit ylivoimaisesti. Ensimmäisellä hallintokaudellaan (1886−1890) Cáceres perusti Perustuslaillisen puolueen. Cáceresin seuraaja Remigio Morales Bermúdez kuoli kesken kautensa. Varapresidentti jatkoi kautta, mutta Cáceres voitti täytevaalit ja hallitsi toisen kauden (1894−1895). Hänen valintaansa vastustettiin, syttyi sisällissota, jonka päätteeksi Cáceres muutti Buenos Airesiin. == Lähteet == == Aiheesta muualla == Luokka:Perun presidentit Luokka:Upseerit Luokka:Vuonna 1833 syntyneet Luokka:Vuonna 1923 kuolleet
Roebuck

Roebuck voi tarkoittaa ainakin seuraavia: == Henkilöitä == * Alvah Curtis Roebuck (1864-1948), yhdysvaltalainen liikemies, yksi Sears, Roebuck and Company -tavarataloketjun perustajista * Daniel Roebuck (s. 1963), yhdysvaltalainen näyttelijä, käsikirjoittaja ja ohjaaja * Ellie Roebuck (s. 1999), brittiläinen jalkapallomaalivahti * Gene Roebuck (s. 1947), yhdysvaltalainen urheiluvalmentaja * John Roebuck (1718-1794), brittiläinen lääkäri, keksijä ja teollisuusmies * John Arthur Roebuck (1802-1879), brittiläinen poliitikko * Joseph Roebuck (s. 1985), brittiläinen uimari * Nigel Roebuck (s. 1946), brittiläinen moottoriurheilualan journalisti * Peter Roebuck (1956-2011), brittiläis-australialainen kriketinpelaaja ja journalisti * Roy Roebuck (s. 1929), brittiläinen journalisti ja poliitikko * Thomas Roebuck (1781-1819), brittiläinen orientalisti ja kirjailija * John Arthur Roebuck Rudge (1839-1903), brittiläinen keksijä == Muita == * Roebuck, paikkakunta Spartanburgin piirikunnassa Etelä-Carolinassa Yhdysvalloissa * HMS Roebuck, useita Kuninkaallisen laivaston aluksia
Japanin miesten lentopallomaajoukkue

Japanin miesten lentopallomaajoukkue edustaa Japania kansainvälisissä lentopallokilpailuissa. Japani on voittanut olympialaisissa miesten lentopallossa kultaa Münchenissä 1972 sekä saavuttanut hopeaa Méxicossa 1968 ja pronssia Tokiossa 1964. MM-kilpailuissa se on saavuttanut pronssia vuosina 1970 ja 1974. Se jäi ensi kertaa yli 50 vuoteen MM-kisojen ulkopuolelle vuonna 2014 mutta oli mukana jälleen vuonna 2018, jolloin se voitti viidestä alkulohko-ottelustaan kaksi mutta putosi jatkosta eräsuhdevertailun jälkeen. Maailmanrankingissa joukkue on tällä hetkellä sijalla 12.http://www.fivb.org/en/volleyball/VB_Ranking_M_2017-07.asp == Lähteet == Luokka:Lentopallomaajoukkueet Miesten lentopallomaajoukkue
Harbinin hotellipalo 2018

Harbinin hotellipalo 2018 tapahtui 25. elokuuta Beilong Hot Spring Hotel -kylpylähotellissa Harbinissa, Kiinassa. Aamuyöllä kello 4.36 syttyneessä palossa kuoli 20 ihmistä, ja 23 loukkaantui. Kaikki kuolleet asuivat Pekingissä ja kuuluivat samaan turistiryhmään. == Tapahtumat == Palo syttyi kello 4.36 hotellin toisen kerroksen keittiössä. Se levisi noin 400 neliömetrin alalle nelikerroksisen hotellin toisessa, kolmannessa ja neljännessä kerroksessa sekä ensimmäisen kerroksen aulassa. Palomiehet evakuoivat hotellista 80 ihmistä ja pelastivat 20 loukkuun jäänyttä. Palo saatiin sammumaan kello 7.50. Palaneesta hotellista löytyi 19 kuolonuhria, ja lisäksi sairaalaan viedyistä 24 ihmisestä yksi kuoli myöhemmin. == Seuraukset == Kiinan hätätilaministeriö lähetti työryhmän Harbiniin johtamaan palon tutkintaa, ja Harbinin paikallishallinto aloitti laajat palotarkastukset kaupungin hotelleissa, sairaaloissa, vanhainkodeissa, kouluissa, ostoskeskuksissa ja muissa rakennuksissa. Harbinin turvallisuusviranomaiset tiedottivat paloa seuranneena päivänä, että hotelli oli hylätty palotarkastuksissa ainakin viidesti paloa edeltäneiden kahden vuoden aikana. Hotellia oli pidetty paloturvallisuudeltaan heikkona jo useita vuosia. Sen käytävät olivat sokkeloisia, eikä hotellin joillain alueilla ollut poistumistiemerkintöjä eikä sammuttimia. Hotellin omistaja pidätettiin ja häntä kuulusteltiin liittyen mahdollisiin laiminlyönteihin. Turvallisuusviranomaiset antoivat 29. elokuuta etsintäkuulutuksen 52-vuotiaasta Li Yanbinista, jonka epäiltiin liittyvän paloon. Hänen pidätykseensä johtavista tiedoista tarjottiin 400 000 yuanin (44 000 USD) palkkio. Hänet saatiin pidätettyä seuraavana päivänä. == Lähteet == Luokka:Vuoden 2018 onnettomuudet Luokka:2010-luvun tulipalot Luokka:Harbin Luokka:Mantšurian historia Luokka:Tulipalot Kiinassa Luokka:Tulipalot hotelleissa
Kiinan miesten lentopallomaajoukkue

Kiinan miesten lentopallomaajoukkue edustaa Kiinaa kansainvälisissä lentopallokilpailuissa. Kiina on osallistunut olympialaisissa miesten lentopalloturnaukseen kahdesti ja sijoittui kotikisoissaan Pekingissä 2008 viidenneksi. MM-kilpailuissa joukkue on pelannut 14 kertaa ja sijoittunut parhaimmillaan seitsemänneksi vuosina 1978 ja 1982. Aasian kisoissa Kiina on voittanut lentopallomestaruuden vuosina 1986, 1990 ja 1998. Aasian-mestaruuden se on voittanut vuosina 1979, 1997 ja 1999. Maailmanrankingissa joukkue on tällä hetkellä sijalla 20.http://www.fivb.org/en/volleyball/VB_Ranking_M_2017-07.asp == Lähteet == Luokka:Lentopallomaajoukkueet Miesten lentopallomaajoukkue
Dominikaanisen tasavallan miesten lentopallomaajoukkue

Dominikaanisen tasavallan miesten lentopallomaajoukkue edustaa Dominikaanista tasavaltaa kansainvälisissä lentopallokilpailuissa. Dominikaaninen tasavalta on osallistunut lentopallon miesten maailmanmestaruuskilpailuihin vuonna 1974, jolloin se sijoittui 22:nneksi, ja vuonna 2018, jolloin se sijoittui 24. sijalle. Joukkue voitti Keski-Amerikan ja Karibian kisoissa kultaa vuonna 2014. Pan-Amerikan cupissa joukkue on parhaimmillaan saavuttanut hopeaa vuonna 2006. Maailmanrankingissa joukkue on tällä hetkellä sijalla 38.http://www.fivb.org/en/volleyball/VB_Ranking_M_2017-07.asp == Lähteet == Luokka:Lentopallomaajoukkueet Miesten lentopallomaajoukkue
Maria Väisänen

Maria Väisänen (s. 3. heinäkuuta 1984) on suomalainen sulkapalloilija. == Ura == Maria Väisänen on voittanut useita nuorten SM-kisoja ja pronssia junioreiden Euroopan mestaruuskisoissa vuonna 2003. Samana vuonna hän voitti myös ensimmäisen aikuisten SM-kisansa sekanelinpelissä. SM-voittoja seurasi myös vuosina 2004 (sekanelinpeli) ja 2007 (naisten nelinpeli). == Lähteet == * Maria Väisänen Badminton World Federation === Viitteet === Luokka:Suomalaiset sulkapalloilijat Luokka:Vuonna 1984 syntyneet Luokka:Elävät henkilöt
Flaperon

Flaperon on lentokoneen siiven ohjainpinta, joka yhdistää hitaamman lentonopeuden lentoonlähdössä ja laskeutumisessa mahdollistavien laskusiivekkeiden () ja koneen kallistamiseen käytettyjen siivekkeiden (ailerons) toimintoja. Flaperonit nousevat ja laskevat erikseen lentäjien ohjainkomentojen mukaan, kuten siivekkeet, mutta ne voidaan myös laskea symmetrisesti laskusiivekkeiden tapaan. Niitä voidaan käyttää molempiin tarkoituksiin samanaikaisesti. Flaperonien käyttö erillisten siivekkeiden ja laskusiivekkeiden sijaan voi vähentää lentokoneen kokonaispainoa. Flaperoneja käytettiin monissa toisen maailmansodan aikaisissa lentokoneissa, muun muassa Stuka-syöksypommittajissa. Sittemmin flaperoneja on käytetty lähinnä pienkoneissa, mutta myös esimerkiksi Boeing 777:ssa on flaperonit. == Lähteet == == Aiheesta muualla == Luokka:Ilma-alusten ohjauslaitteet
Joseph D. Pistone

Joseph D. Pistone (s. 17. syyskuuta 1939) on yhdysvaltalainen entinen FBI- agentti. Hän toimi peitetehtävissä käyttäen peitenimeä Donnie Brasco ja soluttautui Bonannon mafiaperheeseen. Pistonen toiminta johti yli sadan mafioson vangitsemiseen sekä Yhdysvaltain mafian heikkenemiseen. == Tausta == Pistone syntyi vuonna 1939 Erien kaupungissa Pennsylvaniassa, mutta varttui italialaiskorttelissa Patersonissa New Jerseyssä. Hän on syntyperältään sisilialainen. Pistone valmistui korkeakoulusta vuonna 1965. == Populaarikulttuurissa == Vuonna 1997 julkaistiin elokuva Donnie Brasco, jossa Johnny Depp näyttelee Pistonea. Elokuva perustuu Pistonen kirjaan Donnie Brasco: My Undercover Life in the Mafia (1987). == Lähteet == Luokka:Amerikanitalialaiset Luokka:Yhdysvaltalaiset kirjailijat Luokka:Vuonna 1939 syntyneet Luokka:Elävät henkilöt
Camilla Grebe

Camilla Grebe (s. 1968) on ruotsalainen jännityskirjailija ja liikkeenjohdon konsultti, koulutukseltaan ekonomi. Hänen läpimurtoteoksena on Kun jää pettää alta, joka on käännetty yli 20 kielelle. Hän on kirjoittanut myös Paul Leander-Engströmin kanssa.Maud Cordenius: Systrar söker spänning,Helsingborgs Dagblad 13.8.2009Camilla Grebe. Gummerus. Viitattu 28.8.2018 Grebe on saanut Lasiavain-palkinnon vuosina 2018Lasiavain-palkinto 2018 Camilla Grebelle. Kirjasampo 13.8.2018 ja 2020. Rikossarjan Siri Bergman hän on kirjoittanut sisarensa Åsa Träffin kanssa.Camilla Grebe, Elämä, Dekkarinetti, viitattu 28.8.2018 ==Palkinnot== * Ruotsin dekkariakatemia: Vuoden paras rikosromaani: 2017Camilla Grebe. Kirjasampo 13.8.2018 * Lasiavain-palkinto: 2018, 2020 ==Teokset== ;Siri Bergman -sarja * Camilla Grebe ja Åsa Träff: Levoton mieli, 2022 (Någon sorts frid, 2009) * Camilla Grebe ja Åsa Träff: Karvas kuin kuolema, 2023 (Bittrare än döden, 2010) * Camilla Grebe ja Åsa Träff: Innan du dog, 2012 * Camilla Grebe ja Åsa Träff: Mannen utan hjärta, 2013 * Camilla Grebe ja Åsa Träff: Eld och djupa vatten, 2015 ;Moskova noir -sarja * Camilla Grebe & Paul Leander-Engström: Pietarin kapellimestari, 2014 (Dirigenten från Sankt Petersburg, 2013) * Camilla Grebe & Paul Leander-Engström: Omskin kauppias, 2016 (Handlaren från Omsk, 2014) * Camilla Grebe & Paul Leander- Engström: Moskovan mies, 2017 (Den sovande spionen, 2016) ;Muut * Kun jää pettää alta, 2017 (Älskaren från huvudkontoret, 2015) * Lemmikki, 2018 (Husdjur, 2017) * Horros, 2019 (Dvalan, 2018) * Varjokuvat, 2020 (Skuggjägaren, 2019) * Veteen piirretty viiva, 2021 (Alla ljuger) * Ajasta ikuisuuteen, 2022 (Välkommen till evigheten) ==Lähteet== Luokka:Ruotsalaiset kirjailijat Luokka:Vuonna 1968 syntyneet Luokka:Elävät henkilöt